Dodávky zbraní z Česko-Slovenska do Izraela v rokoch 1947 – 1949

Medzi júnom 1947 a 31. októbrom 1949 Židovská agentúra (ktorá bola Britmi považovaná za oficiálne zastúpenie židov v Palestíne a neskôr z nej vznikla vláda štátu Izrael) uskutočnila niekoľko nákupov zbraní v Česko-Slovensku, z ktorých niektoré boli zbrane bývalej nemeckej armády, skonfiškované na území Česko-Slovenska, ale aj novo vyrobené v povojnovnovom období v Česko-Slovensku. Táto operácia nazvaná "*Balak*" mala pašerácky charakter aby boli odídené embargá na dovoz zbraní do izraelských sídiel ešte pred vznikom štátu Izrael. Česko-slovenský partner tohto riešenia bolo oddelenie Ministerstva národnej obrany s názvom "*sekretariát D*", pod velením generála *J. Heřmana*. Zmocnencom MNO pre túto akciu sa v auguste 1948 stal pplk. Stanislav Palla z 5. oddelenia hlavného štábu. Súhlas na použitie letiska Žatec vydal štátnym tajomník a neskôr minister zahraničných vecí Vladimír Clementis.

## Kontraky a  dodávky
Jedna z prvých veľkých zmlúv bola podpísaná 14. januára 1948 ministrom Masarykom a zahŕňala 200 MG 34 guľometov, 4500 P 18 pušiek a 5 0400 000 nábojov. Dodávky z Česko-Slovenska (najmä lietadiel) sa ukázali ako veľmi dôležité pre vytvorenie štátu Izrael. Do Izraela sa dokonca dostali aj dodávky, ktoré si v Česko-Slovensku objednala Sýria a to vďaka židovskej organizácii *Haganah*.

### Dodávky
Celkové dodávky potvrdené do októbra 1948:

;Pechotné zbrane
*34 500 P 18 pušiek
*5 515 MG 34 guľometov s 10.000  pásmi nábojov
*10 000 bajonetov  vz. 24
*900 vz. 37 ťažkých guľometov
*500 vz. 27 pištoľ

;Ostatné pechotné zbrane
*12 ZK-383 rýchlopalná pištoľ
*10 ZK 420 polo-automatické pušky
*500 vz. 26 ľahkých guľometov (odoslané, ale dodanie nebolo potvrdené z českých zdrojov)

;Strelivo
*91 500 000 nábojov 7,92 × 57 mm Mauser 
*15 000 000 9mm zásobníkov Parabellum 
*375 000 13&nbsp;mm zásobníkov pre MG 131
*150 000 20&nbsp;mm zásobníkov pre MG 151
*375 000 zásobníkov 7,65&nbsp;mm pre vz. 27 pištolí

### Lietadlá
*25 stíhačiek Avia S-199 (povojnová verzia nemeckých stíhačiek Luftwaffe Messerschmitt Bf 109 - krycie meno Etzion alebo Zebra v Izreali)
*61 stíhačiek Supermarine Spitfire Mk. IX E (s výzbrojov: dva 20&nbsp;mm kanóny a dva 12,7&nbsp;mm guľomety)

Dodávka lietadiel začala 20. mája 1948 a bola vedená z českého letiska neďaleko mesta Žatec. V česko-slovenskej armáde dodávka bola známa pod krycím menom Akcia Žatec.

Niektoré dodávky boli uskutočnené až po zastavení nepriateľských akcií proti Izraelu. Iba osemnásť stíhačiek Spitfire dosiahlo Izrael pred koncom vojny 1948 priamym letom z Česko-Slovenska (operácia **Velvet 1**  v septembri (6 lietadiel) a **Velvet 2**  v decembri 1948 (12 lietadiel), obe operácie s čerpacou zastávka v Juhoslávii.
Počas operácie **Velvet 2**   boli stíhačky Spitfire pomaľované ako juhoslovanské letecké sily a leteli z Kunovíc do Nikšić 
Zvyšok bol prepravovaný v prepravkách, ktoré boli oficiálne deklarované ako železný šrot, spolu s 12 motormi Rolls-Royce Merlin 66. Tieto dodávky trvali až do konca apríla 1950. Tri lietadlá z prvej dodávky, vďaka zlej navigácii, zablúdili a v Grécku boli donútené pristáť a boli internované. USA sa vďaka zradcovi dozvedeli o dodávke lietadiel  a na pôde OSN žiadali jej zrušenie, čo sa nestalo ale lietadlá medzipristávali na juhoslovanskom letisku Nikšić.

## Ostatná vojenská spolupráca
Česko-Slovensko tiež vyškolilo 81 pilotov a 69 pozemných špecialistov. Neskôr viacerí z nich sa stali súčasťou prvej stíhacej jednotky izraelských vzdušných síl. Na pôde Česko-Slovenska bola vyškolená od 20. augusta 1948 do 4. novembra 1948  skupina židovských dobrovoľníkov v počte 1 335 mužov a žien. Školenie letcov prebiehalo v leteckého pluku 5 v Českých Budejoviciach, v Leteckej vojenskej akadémii v Hradci Králové a v Leteckého učilišti v Prostějove. Výcvik pozemného personálu vo Vojenské odbornej škole v Liberci, spojárov v  školy v Chrudimi, parašutistov v učilišti v Stráži pod Ralskem a tankistov v Tankovom učilišti v Dědicích u Vyškova. Od 20. augusta 1948 bola dokonca vo Vojenskom výcvikovom tábore Libavá organizovaná izraelská vojenská brigáda (veliteľ mjr. Antonín Sochor). V Česko-Slovensku vyškolené pozemné sily sa nezúčastnili vojny v roku 1948. Česko-slovenské kódové označenie pre výcvik bol **DI**  (skratka z "Dôverné Izrael").

## Koniec spolupráce a dôsledky
S rastúcou mocou komunistov v Česko-Slovensku, ale aj klesajúcou podporou Stalina štátu Izrael bola česko-slovenská vláda nútená ukončiť predaj zbraní do Izraela. Dôstojníci, ktorí sa podieľali na spolupráci s Izraelom boli neskôr z armády prepustení alebo preradení na podradné funkcie. Clementis, ktorý akciu kryl politicky, bol obesený 3. december 1952 na základe rozsudku Procesu so Slánskym ako jediný Slovák bez židovských koreňov (ďalších 11 obvinených boli Židia).

Celkom za zbrane bolo vo forme vecného plnenia izraelskou stranou vyplatených 12.198.844 amerických dolárov, čo predstavovalo asi tretinu príjmov Československa v cudzej mene."České zbrojovky zachránil štát Izrael, a bez týchto zbraní, by sme neprežili"David Ben-Gurion (predseda Židovskej agentúry, neskôr predseda izraelskej vlády)

## Referencie


## Externé odkazy
* 101. Fighter Squadron Izrael history (anglicky)

## Zdroje
* Jan Skramoušský: zbrane pre Izrael, strelecký magazín 11/2005 (česky)
* Arnold Krammer: The Forgotten Friendship - Israel and the Soviet Bloc, 1947–53, University of Illinois Press 1974pp. 54–123. (anglicky)

Kategória:Politika v Izraeli
Kategória:Politika v Česko-Slovensku